USKO RAAMATTUUN JA HERÄTYS
Kuinka Raamatun sana voi muuttaa sinut
Tervetuloa Usko Raamattuun ja Herätys -sarjan viimeiseen osaan.
Olemme käsitelleet monia kysymyksiä, mutta -
perustana on, että usko Raamattuun on välttämätöntä herätykselle.
Herätystä ei ole koskaan ollut ilman uskoa Raamattuun.
Se voi ilmetä eri tavoin, mutta usko siihen, että Raamattu on -
Jumalan sanaa, oli jo keskiajalla. Puhutaan pimeästä keskiajasta.
Se on totta, mutta silloinkin pidettiin -
Pyhän Kirjan lehtiä pyhinä.
Kirjan sivuun keskityttiin tarkasti.
Kirjoituksia opiskeltiin ja tutkittiin.
He näkivät eri ääniä tekstissä, mikä on ehkä vierasta meille.
Heillä oli rakkaus Jumalan sanaan. Sitä on aina löytynyt Kristuksen -
ruumiissa ja se on välttämätön edellytys herätyksen syntymiselle.
Tahdon lopettaa sarjan olemalla käytännöllisempi.
Emme puhu vain siksi, että aihe on akateemisesti mielenkiintoinen.
Olen akateemikko, ja Raamatun tutkiminen on mielestäni hauskaa.
Hauskaa saada istua kirjojeni ääressä, tonkia ja kirjoittaa jne.
Opiskeleminen ja asioihin syventyminen kiinnostaa minua.
Se ei kuitenkaan ole tärkeintä, vaan se, että puhun herätyksestä.
Jumalan sana voi muuttaa. Se voi muuttaa minut.
Se voi muuttaa sinut, ja se voi muuttaa kaupunkeja ja maita.
Uskon reformaatioon, uudelleen- muovautumiseen, uskonpuhdistukseen.
Sitä on ollut historian kulussa, ja se oli tärkeää.
Se on mennyt, ja olemme kiitollisia sen laskemasta perustasta.
Mutta missä on Jumalan sana meidän, seurakuntien -
ja maidemme elämässä tänään?
Uskon, että Jumalan sana on löydettävä jälleen, -
kuten tapahtui Joosialle: "Löysin kirjakääröt. Löysin Jumalan sanan."
Että saisimme uuden rakkauden Sanaan ja sen tutkimiseen.
Ei tyydytä muutamiin jakeisiin, jotka jo osaamme -
vaan aletaan lukemaan ja tutkimaan.
Ruotsissa kutsuttiin herätykseen kuuluvia nimellä "lukijat".
He lukivat.
Ja koska he lukivat, niin heidän elämänsä muuttui.
Heidän asuinseutunsa muuttuivat ja oikeastaan koko maa muuttui.
Olen puhunut raamattunäkemyksistä, koska siemen on tärkeää.
On tärkeää, että kylvettävä sana toimii -
ja että se on raitis ja voimakas sana.
Siitä ole otettu mitään pois eikä lisätty mitään.
Siemen saa olla se, mikä se on.
Sana ei ole hetteikköä vaan kallio, jolla voi seisoa.
Kysymys on herätyksestä, että sana saa murtaa meitä itseämme.
Ihmiset saavat kohdata sanan kautta Herran. Kysymys on -
myös sanan tunkeutumisesta yhteiskuntaan ja kulttuuriin.
Uskonpuhdistus tuli tällä tavoin.
On fantastista katsoa Pohjolan maita ja niiden ristilippuja.
Ne ovat uskonpuhdistuksen maita, joissa Sana pantiin etusijalle.
Jumalan sana tunkeutui yhteiskuntaan.
Jumalan kymmenen käskyä ovat valtavan tärkeitä.
Ne ovat kaiken kulttuurin perusta.
Ne tunkeutuivat yhteiskunta- rakenteeseen erittäin selvästi.
Jokaisen talon isäntä piti huolta, että koko talous, vaimo, lapset, -
ja palvelusväki ja kaikki kotona olevat -
osasivat Jumalan käskyt ja osasivat ne myös kun niitä kuulusteltiin.
Se leimaa kulttuuria ja ajatustapaa. Se vaikuttaa -
suhtautumiseemme rehellisyyteen ja totuuteen, -
elämänkatsomukseen, elämän suojelemiseen jne.
Se on esimerkki siitä, miten Jumalan sana voi uudistaa maan.
Tahtoisin puhua erityisesti kahdesta asiasta.
Meidän on ennen kaikkea elettävä kaiken Jumalan tahdon mukaan.
Jumala ei ole antanut meille vain joitakin lempijakeita.
Lempijakeet ovat hienoja. On jakeita, joita rakastamme.
Niitä lukiessa tapahtuu jotain erikoista. Ne sisältävät muistoja.
Ne puhuvat niin voimallisesti. Ne ovat Jumalan valtavaa sanaa.
Mutta koko Jumalan sana on tärkeä. Raamattu on kuin iso kudos.
Se alkaa Ensimmäisestä Mooseksen kirjasta ja loppuu Ilmestyskirjan -
viimeiseen lukuun. Mielestäni kudos kuvaa sitä hienosti.
Kudokseen laitetaan loimilangat. Se on työlästä.
Olen nähnyt vähän miten sitä tehdään.
Tietyt langat kulkevat koko kankaan läpi.
Myös koko Raamatun läpi kulkee tiettyjä lankoja.
Ilmestys, Kristus ja Jumalan tahto ovat sellaisia lankoja.
Jumalan Henki on sellainen lanka. Voisimme mainita monia.
Läpi koko Raamatun kulkee tiettyjä lankoja.
Ne tulevat eri tavoin esille, mutta ne ovat siellä koko ajan.
Matkan varrella on monia vivahteita joissa painotetaan eri asioita.
Kirjoitusten eri osat ovat eri luonteisia.
Mutta olemme saaneet tämän kaiken opetusta varten.
Jumalan koko tahto. Raamattu kokonaisuudessaan.
Siksi on niin hyvä lukea Raamattua.
On hyvä lukea se kerran vuodessa tai kahdessa, miten vain, -
jotta saisi lukea ja nähdä kokonaiskuvan Raamatusta.
Jumala antoi meille kaikki Kirjoitukset eri variaatioineen, -
jotta saisimme täyden, rikkaan kuvan. Siksi Jumalan sana voi -
puhua meille niin monen eri tekstin kautta. Ei koskaan tiedä -
mikä teksti puhuttelee. Luen joka aamu, ja sitten välähtää.
Eräänä päivänä sain sanan, joka koski työtoveriani.
Tämä väläys tuli ja näin sanasta jotain aivan erityistä.
Tullessani töihin osoittautui, että Herra oli antanut minulle sanan, -
joka auttoi tuota henkilöä. Jumala tekee tätä koko ajan.
On niin tärkeää ottaa vastaan Jumalan koko tahto.
On tärkeää myös tietää, että Raamattu on kuin kangas.
Kaikki liittyy tavalla tai toisella yhteen kokonaisuuden kanssa.
Jos luet Tiitusta, se liittyy Jumalan kokonaisilmoitukseen.
On tärkeää tietää, että luvut ovat nykyajan keksintö, -
jakeet vielä enemmän.
Selitän, mitä tarkoitan nykyajalla.
Apostoliseen aikaan verrattuna esim. 1200-luku on nykyaikaa.
Ennen 1200-lukua Raamatussa ei ollut lainkaan lukuja.
Ei voitu sanoa: "Markus kahdeksan."
Täytyi löytää joku muu tapa, sillä he ajattelivat erilailla kuin me.
Ei ajateltu lukuja. Lukuihin jakaminen voi johtaa harhaan.
Luvun loppu ja toisen alku voivat kuulua yhteen, -
mutta en huomaa sitä, koska siinä kulkee lukujen välinen raja.
Otetaan esimerkiksi Roomalaiskirjeen luvut 11 ja 12.
Luvut 9 -11 käsittelevät Jumalan suunnitelmaa Israelia kohtaan.
Paavali käy sitä läpi melko perusteellisesti.
Luku 12. Mitä se oikein käsittelee?
Onko se jotain ihan muuta? Siinä puhutaan seurakuntaelämästä, -
suhtautumisesta toisiimme, eri viroista, rakkaudesta seurakuntaan.
Suosittelen kreikan kielen opette- telemista, jos se on mahdollista.
Se on mahtavaa!
Luvun 12 alussa on pienen pieni sana, joka yhdistää luvut 11 ja 12.
Mitä luku 12 käsittelee?
Luvut 9-11 kertovat Rooman seura- kunnassa olevasta kireydestä -
juutalaisten ja pakanoiden välillä.
Mutta luvussa 12 kerrotaan, -
miten tulisi elää ja ajatella, jotta ongelma ratkeaisi.
Lukujen 11 ja 12 välillä on suora yhteys.
Lukuihin jakaminen voi johtaa meitä siinä harhaan.
Siitä on paljon esimerkkejä. Mitä jakeisiin tulee, -
tapaan sanoa, ettei Paavali kirjoittanut yhtään jaetta.
Tarkoitan sillä, että Paavalin aikana Raamatussa ei ollut jakeita.
Jos kysymme taivaassa Paavalilta: "Mitä tarkoitit Room. 11:18:lla,"
hän vastaisi kohteliaasti: "Mitä oikein tarkoitat?
Roomalaiskirjeen 11:18? Ei aavistustakaan."
Silloin pitäisi viitata asiayhteyteen, -
koska hänen aikanaan ei ollut lukuja eikä jakeita.
Paavali halusi sanoa jotain ja kirjoitti kokonaisen tekstin.
Lukiessamme meidän tulisi tietää nämä asiayhteydet.
Opiskellessa raamattutiedettä oppii tarkemman tavan lukea Raamattua.
Ei oteta jakeita sieltä täältä kuten Jehovan todistajat.
On luettava koko asiayhteys, ja silloin ei voi enää poimia jakeita.
Mielestäni kangas on todella hieno kuva asiayhteydestä.
Raamattu on suuri kudos.
Meidän on katsottava kokonaisuutta ymmärtääksemme eri osat.
Toiseksi tahdon lainata Lutherin virttä -
"Jumala ompi linnamme": -
"Ne yksi sana kaataa."
Yhtä tärkeää kuin kokonaisuuden näkeminen, on että näemme -
jokaisen osan ja jokaisen sanan. "Ne yksi sana kaataa."
Näimme aikaisemmassa ohjelmassa, että Jeesus painotti sitä, -
ettei edes pienen pieni kirjaimen osa, ei sarvikaan katoa.
Uskon että Raamattua lukiessasi sen kokonaiskuva voi muuttaa elämäsi -
ja voi muuttaa maan.
Mutta myös Jumalan puhuttelu yksittäisten sanankohtien kautta -
voi muuttaa elämäni. "Ne yksi sana kaataa."
Sanan siemen sisältää ihmeen.
Kaikki te, jotka olette kylväneet jotain tiedätte sen.
Esimerkiksi kylvimme ruohoa jokin aika sitten.
Aloimme jyrätä, valmistaa ja lannoittaa
Vihdoin kylvimme ruohon siemeniä. Alussa ei tapahtunut mitään.
Ajattelimme: "Olemmeko unohtaneet jotain tai tehneet jotain väärin?"
Ruohoa ei tunnu kasvavan.
Pussissa luki, että tulisi odottaa jonkin aikaa ja kastella.
Ja ennen pakkasten tuloa meillä oli paksu ruohomatto.
Jos siemen on hyvää, -
niin se kantaa hedelmää ja sama pätee sanaan. Sana on siemen.
Siemenessä on jotain. On ero siementen välillä.
Ehkä tahdot kylvää keväällä. Puu- tarhakaupassa on koko seinä -
täynnä erilaisia siemenpusseja valittavana.
"Tahdon porkkanoita. Tahdon punaisia, keltaisia, vihreitä ..."
No niitä en halua. On erilaisia siemeniä.
Siemenessä on elämä! Kestää aikansa ennen kuin se versoo esiin.
Kun sait Sanan jostain, asioita voi alkaa tapahtua.
Otan pari esimerkkiä.
Luen 2. Kor. 5:17.
Mitä tapahtuu kuullessasi sen?
"Jos joku on Kristuksessa..."
"Joku" olet sinä tai minä.
"Jos joku on Kristuksessa". Jos kuka tahansa on Kristuksessa, -
"...on hän uusi luomus. Vanha on kadonnut ja uusi on sijaan tullut."
Mikä voima Jumalan sanassa onkaan!
Puhuin tästä jokin aika sitten eräässä seurakunnassa.
Tunsin kuinka seurakunnassa kajahteli, sillä he tiesivät: -
"Jos joku on Kristuksessa vanha on kadonnut, uusi on sijaan tullut."
Tämä totuus pätee huolimatta siitä, mikä tausta meillä on, -
että olemme Kristuksessa.
Mikä voima yksinkertaisessa Jumalan sanan julistuksessa onkaan.
Otetaan toinen hienoa jae, Roomalaiskirje 8:1: -
"Niin ei ole mitään kadotustuomiota niille, jotka ovat Kristuksessa."
Mikä teksti! Kuinka paljon se onkaan merkinnyt nähdessäni, -
että olen Kristuksessa. Ja kun olen Kristuksessa, -
kysymys ei ole minusta eikä siitä mitä voin tehdä -
eikä edes siitä, mitä olen tehnyt väärin, sillä olen saanut anteeksi.
Jos kuka tahansa on Kristuksessa, hän on uusi luomus.
Ei ole mitään kadotustuomiota niille, jotka Kristuksessa ovat.
Tämän siemenen tullessa sydämeen tapahtuu jotain erikoista.
Käytän kuvaa, joka voi olla vaikea lääketiedettä opiskeleville.
He eivät oppineet tätä opiskellessaan anatomiaa.
Tämä on uskon anatomiaa.
Menemme Room. 10:17:ään.
"Usko tulee siis kuulemisesta, -
mutta kuuleminen Kristuksen sanan kautta."
Kreikkalaisessa tekstissä kuulemisen kohdalla on sana akoe.
Se tarkoittaa kuulemista tai sanomaa.
Usko tulee kuulemisesta.
Kuullessamme toistuvasti Jumalan sanaa saa se aikaan jotakin.
Tämä on erityistä uskon anatomiaa.
Sana menee sisään yhdestä korvasta eikä tule ulos toisesta -
vaan laskeutuu sydämeen.
Kun kuulemma Jumalan sanaa, -
se tulee sydämeen, ja sinne saavuttuaan se juurtuu sinne.
Ehkä ei heti, mutta jonkun ajan kuluttua, sana synnyttää uskon.
Usko tulee kuulemisesta ja siemenen vastaanottamisesta.
Kylvämme sen sydämessä olevaan nälkäiseen maahan -
ja niille elämän alueille, joilla sanaa tarvitaan.
Kun kaipaamme ja janoamme Jumalan sanaa -
ja otamme sen vastaan, silloin sydämemme on hyvää maata.
Jos sydämesi on avoin ja kaipaat Jumalaa -
ja tahdot tietää, mitä Hän sanoo, silloin sydämesi on hyvää maata, -
jonne siemen voi juurtua.
Minulla on monia esimerkkejä tästä omasta elämästäni.
Tahdon antaa todistuksen Jumalan sanan kuulemisesta.
Olin juuri kuullut opetusta uskosta -
ja saanut Pyhän Hengen täyttämän elämän.
Se oli jotain uutta minulle, sillä Pyhästä Hengestä ei puhuttu.
Oli aito usko Raamattuun, rakkaus Jeesukseen ja usko Jumalaan.
Kun perheessä oli ongelmia, rukoilimme, ja Jumala teki ihmeitä.
Mutta meillä ei ollut opetusta Pyhästä Hengestä eikä paranemisesta.
Päästyäni juuri sisälle uskon opetukseen, sairastuin.
En ollut koskaan sairastanut, mutta silloin tulin sairaaksi.
Sain laktoosi-intoleranssin.
Silloin ei siedä maitoa. Se on aika tavallista Ruotsissa ja Suomessa.
Aikaisemmin olin voinut juoda maitoa miten paljon tahansa.
Nyt olin niin herkkä etten sietänyt vähintäkään saamatta vatsakipua.
Esimerkiksi jos joku osti keksejä tai sellaista -
ja pakkauksessa luki, että tuotteessa ei ole maitoa, -
saatoin silti sairastua.
Silloin otin tehtaaseen yhteyttä ja kysyin, mikä oli vikana.
Pakkauksessa lukee, ettei tuotteessa ole maitoa.
He sanoivat, että maitoa oli marga- riinissa, jota käytettiin pellillä.
En kerta kaikkiaan sietänyt maitoa, ja siitä tuli suuri ongelma.
Olin pappi, ja meillä oli määrä olla joulukirkko.
Selviänkö kahdesta saarnasta? Toimiiko vatsani?
Joskus se oli tosi vaikeaa. Mutta Jumalan sana alkoi elää minulle.
Aloin saamaan opetusta ja selityksen Raamatusta.
Aloin saamaan parantumista koskevia Raamatun jakeita.
Aloin saamaan siemeniä. 1. Piet. 2:24:ssä sanotaan: -
"...joka itse kantoi meidän syntimme ruumiissansa ristinpuuhun, -
että me synneistä pois kuolleina, eläisimme vanhurskaudelle; -
ja hänen 'haavainsa kautta te olette paratut.'"
Kun aloin ymmärtää ja lukea tästä, sydämessäni tapahtui jotain.
Sain opetusta ja rukousta, mutta Jumalan sana tuli minulle.
Matteus 8:17: "Hän otti päällensä meidän sairautemme."
Nämä sanat merkitsivät minulle paljon. Otin ne itselleni.
Sain lääkärintodistuksen, jotta saisin verovähennyksen -
laktoosittomasta ruuasta.
Oli siis selvää, että minun piti elää niin lopun elämääni.
Mutta Jumalan sana, Jeesus, Henki tuli luokseni tuon sanan kautta.
Sana tuli sydämeeni, ja sen kautta -
parin kuukauden aikana usko alkoi kasvaa sydämessäni.
Sain uskon siihen, että voisin syödä vapaasti.
Kun on tällainen allergia, niin ei saa syödä tiettyjä ruokia.
Tiesin, että jos syön tuota, tulen sairaaksi.
Muistan kerran, kun teimme ostoksia -
tyttäreni syntymäpäivää varten. Hän sanoi: -
"Suurin lahja olisi, jos isä voisi syödä kakkua syntymäpäivänäni."
Sana oli tullut ja jotain oli alkanut tapahtumaan.
Kerran olimme Smoolannissa paikassa nimeltään Vaggerud.
Kaikille tuli nälkä, ja ruokaa piti saada varsinkin pikkulapsille.
Ostimme laskiaispullia ja pyysin ostamaan minullekin.
Ja sehän oli uskon askel.
Istuimme autossa ja muistan kuinka pulla oli kojelaudalla.
Ajattelin: "Söisinkö vai ei?"
Ojensin käteni, otin pullan ja söin. Olin terve!
Olin parantunut ja olen ollut terve siitä lähtien.
Näin oli, sillä Jumalan sana toimii ja sana tuli sydämeeni.
Usko sydämessäni kasvoi Jumalan sanan kautta.
Tahtoisin kehottaa sinua, jolla on terveys- tai joku muu ongelma.
Ota Jumalan sana. Mietiskele, kuuntele, lue Jumalan sanaa.
Pidä Jumalan sana totena.
Mene silti lääkäriin. He ovat minunkin henkeni pelastaneet.
Mutta Jumalan sana toimii.
Tahdon ohjelmasarjan lopuksi rukoilla puolestasi.
Isä, rukoilen, että ne jotka ovat kuunnelleet tätä opetusta, -
että sana alkaa kantaa hedelmää heidän elämässään.
Kiitos, että parantava voimasi tulee nyt Jumalan sanan kautta -
heidän elämäänsä. Jeesuksen nimessä. Aamen.
Uskon todellakin, että Jumalan sana voi muuttaa maan.
Siksi olen kiitollinen TV7:stä.
Se on hieno väline Jumalan sanan levittämiseksi.
Se vie saarnastuolin sinne, missä olet juuri nyt.
Tahtoisin rohkaista sinua kannattamaan TV7:ää.
Sillä on suuri ja tärkeä näky levittää Jumalan sanaa.
Suomennos: Kirsti Eastwood